Mastlé

miniatura|La mont de Mastlé d'instà
Mastlé ie na mont te Gherdëina tl chemun de Santa Cristina. Per tudësch ti dijun  Aschgler Alm.

 Posizion 
A nord fina la mont cun Secëda, la Furcela de Pana, la Peles Vërdes y la Odles. A urient cunfina la mont de Mastlè cun l mur de Ncisles, la pastura de Ncisles, Col Raisa y la Mont de Ciaulonch, y a uzidënt cun Cuca y Pic.

Na pert dla mont ie tl Parc Naturel Puez-Odles. D'inviern ie Mastlé y Col Raisa  na cunesciuda mont da jì cui schi. La majera pert dla mont vën siëda d'instà y scentant la mont de Ncisles ie per la majera pert na pastura.
Una dla prima garejedes de schi de Gherdëina ie states da Cuca ju tl 1908, coche nes conta Luis Trenker
miniatura|Ntervista de Bruno Moroder  dl Radio Ladin de Gherdëina cun Luis Trenker sun Secëda

 Monumënc naturei 
Sun Mastlé dal cinch monumënc dla natura che ie l Bosch dala Crëusc, che ie l bosch plu aut de lëns de zirm d'Europa y cater lecJosef Kostner, Gilo Prugger: Planta danter i ruves de Cuecenes y Ncisles. Calënder de Gherdëina 1967, Union di Ladins, Urtijëi 1966, S. 93..

 Lec da mont y ruves 

Sun Mastlé ie la majera cunzentrazion de lec de duta Gherdëina. N dut à la mont undesc pitli lec che ie nasciui tl tëmp dla dlaciazion Würm.

 Lech da Iman (46° 35′ 45,6″ N, 11° 44′ 35,7″)
 Lech da Rijeda (46° 35′ 32,4″ N, 11° 44′ 24,5″)
 Lech Sant (46° 35′ 11,3″ N, 11° 43′ 46,1″)
 Poza Zentrina oder Lech da Trëbe (46° 35′ 10,5″ N, 11° 43′ 55,3″)
 Lech da Pertan (46° 35′ 8,4″ N, 11° 44′ 7″)
 Lech dla Scaies oder Lech dala Scaia (46° 34′ 59,9″ N, 11° 44′ 8,6″)
 Lech dl Pitl Vedl (46° 35′ 3,9″ N, 11° 44′ 7,7″)
 Lech Fosch (46° 34′ 57,7″ N, 11° 44′ 11,5″)
 Lech dl Grand Iacun (46° 35′ 1,1″ N, 11° 44′ 11,9″)
 Lech dl Mandl (46° 35′ 6″ N, 11° 44′ 21,9″)
 Lech Sot (46° 34′ 51,8″ N, 11° 44′ 6,2″)
L  Ruf de Mastlè va tl Ruf de Ncisles che fina tl Derjon.

 Frabicac 
miniatura|La capela de Fermeda cun dovia l Stevia y Muntijela
miniatura|alt=Giaurida y benediscion dla capela de Mastlé da pert dl digan seniëur Friedrich Moroder.|Giaurida y benediscion dla capela de Mastlé da pert dl digan seniëur Friedrich Moroder.
La majera pert di frabicac sun Mastlé ie mediei y tublei, ma nce truepa uties da mont cun ustaries y la stazions dla furnadoies. Un di puec fabricac de sas ie la capela de Fermeda, fabricheda tl 1969 y dedicheda a San EliaF. M. (Friedrich Moroder): La Nueva Capela de Fermeda sun Mastlé. Calënder de Gherdëina 1970, Union di Ladins, Urtijëi 1969, S. 34..

 Uties/ustaries 
Danter la plu vedla uties da mont sun Mastlé ie Stufan (sën Fermeda) ulache l univa for fat vënerdi da montPlata web dla utia Fermeda., Sofie 2410 m.s.l.m, n medel ulache l univa dat ora fin dal 1961, tl 1967 fata su da nuef Plata web dla utia Sofie., Daniel 2240 m.s.l.m. Luis Mahlknecht:  N lecort a Daniel di Ucel. Calënder de Gherdëina 207, pl. 203-204.Plata web dla utia Daniel., Troier 2250 m.s.l.m.Plata web dla utia Troier. y Gamsblut (da Moz) dl ann 1967, 1965 m.s.l.m.Plata web dla utia Gamsblut.. Do che l se à scialdi svilupà l sport da d'inviërn cun i mplanc portamont for plu asvelc ie unides autra ustaries sciche SecëdaPlata web dla ustaria Secëda., Col Raiser 2106 m.s.l.m.Plata web dla ustaria Col Raiser., Cuca (tl infiërn da Peza), Odles tl ann 2003, 2100 m.s.l.m.Erich Perathoner: Utia Odles sun Col Raiser. Calënder de Gherdëina 2006, pl. 96.Plata web dla utia Odles., Curona dl ann 2004, 2175 m.s.l.m.Ines Hofer: Utia Curona sun Cuca de Sëura, dit nce sal Ventura. Calënder de Gherdëina 2006, pl. 59.Plata web dla utia Curona, Nëidia y la ciajea Lech Sant.

 Cëla encé 
 Lec de Gherdëina
 Mont de Ciaulonch
 Ncisles
 Secëda

 Notes 

 Leteratura 
 Chemun de Santa Cristina – Cherta topografica. Cherta ortofoto cun i toponims ladins.  Istitut Ladin Micurà de Rü, Cunsei de furmazion de Santa Cristina, 2005, ISBN 88-8171-064-1.

Mastlé
Mastlé
Mastlé